कोलकाता में पर्यटकों के आकर्षण की सूची
कोलकाता वर्तमान में दिल्ली और मुंबई के बाद भारत का तीसरा सबसे अधिक आबादी वाला शहर है। ब्रिटिश औपनिवेशिक युग के दौरान 1700 से 1912 तक कोलकाता (तब कलकत्ता के नाम से जाना जाता था) ब्रिटिश भारत की राजधानी थी।  कोलकाता की वास्तुकला काफी हद तक यूरोपियन शैली पर आधारित है एवं यहाँ पर कुछ पुर्तगाली और फ़्रेंच सरंचनाएं भी है। आज इनमें से कई संरचनाएं अपने अवसान के विभिन्न चरणों में हैं। इस अवधि में निर्मित कुछ प्रमुख भवनों को काफी अच्छी तरह से रखा गया एवं इनमें से कई इमारतों को विरासत संरचनाओं के रूप में घोषित किया गया है। लेकिन संरक्षण के प्रयासों में भी बहुत कमियाँ पाई जाती है और ये अक्सर मुकदमेबाजी, किरायेदार से सम्बन्धित परेशानियों, स्वामित्व विवादों, पुराने किरायेदार कानूनों और धन की कमी से प्रभावित होते हैं।